પંચમહાલમાં કંડાચ ગામમાં વાનરનો ત્રાસ હોવાની ફરિયાદ લોકોએ કરી છે. આ ગામની વસતીના ત્રીજા ભાગની વસ્તી તો વાનરોની છે. તમને જાણીને નવાઈ લાગશે કે ગામમાં લોકો 3,000 અને 1,000 કરતા વધારે વાનરો રહે છે. વાનરો દ્વારા ગામમાં આતંક મચાવવાના કારણે ગ્રામજનો ત્રાહિમામ થયા છે. વાનરો દ્વારા ગામની મહિલાઓ પર વારંવાર હુમલો કરવામાં આવે છે. આ ઉપરાંત ખેડૂતોએ મહામહેનતે ઉછેરેલા પાકને પણ નુકશાન પહોંચાડે છે. વાનરો દ્વારા કરવામાં આવતા નુકસાનના કારણેને ગામના લોકોએ પોતાના મકાનોમાં લોખંડની જાળી ફીટ કરાવી છે. આ ગામમાં વાનરો ઘરની છત પર ડેરો જમાવીને બેઠા હોય છે. જો કોઈ વ્યક્તિ ગામના રસ્તા પરથી પસાર થાય તો તેને આ વાનારો ઝૂંડમાં જઈને રંજાડે છે. જો ગામની કોઈ મહિલા રસ્તા પર નીકળે તો મહિલા પર વાનરો હુમલો કરે છે. મહિલા પર વાનરોએ હુમલો કર્યા હોય એવા અનેક કિસ્સા આ ગામમાં બની ચૂક્યા છે.